แนวโน้ม SET เช้านี้แกว่งไซด์เวย์ จับตามาตรการกระตุ้นศก.-เงินเฟ้อสหรัฐ
บล.กรุงไทย ซีมิโก้ มองแนวโน้ม SET เช้านี้แกว่งไซด์เวย์ แนะจับตามาตรการกระตุ้นศก.-เงินเฟ้อสหรัฐ พร้อมให้แนวรับ 1,605-1,600 จุด ส่วนแนวต้าน 1,625-1,630 จุด
บล.กรุงไทย ซีมิโก้ มองแนวโน้ม SET เช้านี้แกว่งไซด์เวย์ แนะจับตามาตรการกระตุ้นศก.-เงินเฟ้อสหรัฐ พร้อมให้แนวรับ 1,605-1,600 จุด ส่วนแนวต้าน 1,625-1,630 จุด
9 มิ.ย. 2564

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบแคบ ในช่วงรอติดตามตัวเลขเงินเฟ้อของสหรัฐฯที่จะประกาศออกมาในวันพรุ่งนี้ (10 มิ.ย.) ก่อนการประชุมธนาคารกลางสหรัฐฯ (เฟด) ในช่วงกลางเดือนนี้ ซึ่งตลาดฯคาดว่าเงินเฟ้อจะพุ่งขึ้น และจะมีการประกาศตัวเลขเงินเฟ้อของจีนในวันนี้ด้วย
อย่างไรก็ดี ตลาดบ้านเรายังมีแรงหนุนจากการปลดล็อคการวัคซีนโควิด-19 พร้อมแนะติดตามการประชุมสภาผู้แทนราษฎรในการพิจารณา พ.ร.ก.กู้เงิน 5 แสนล้านบาทในวันนี้ หากผ่านได้จะทำให้ภาครัฐมีมาตรการออกมาเพิ่มขึ้น
ด้านตลาดหุ้นในภูมิภาคเอเชียเช้านี้ส่วนใหญ่ติดลบในช่วงรอตัวเลขเงินเฟ้อของสหรัฐฯ และมีความกังวลความตึงเครียดระหว่างสหรัฐและจีน ขณะที่ธนาคารโลกได้คาดการณ์เศรษฐกิจโลกปีนี้จะขยายตัว 5.6% สูงกว่าระดับ 4.1% ที่คาดการณ์ในเดือนม.ค. พร้อมให้แนวรับ 1,605-1,600 จุด ส่วนแนวต้าน 1,625-1,630 จุด
 
 